REGULAMENTO DO FUNCIONAMENTO DO PUNTO LIMPO DO CONCELLO DE CAMBADOS
ADMINISTRACIÓN LOCAL — Municipal — Cambados (Ordenanzas e Regulamentos, 29/09/2016)

O Pleno do Concello de Cambados, en sesión ordinaria celebrada o 31 de marzo de 2016 acordou aprobar inicialmente o Regulamento do Funcionamento do Punto Limpo do Concello de Cambados. De conformidade co previsto no artigo 49 da Lei 7/1885, de 2 de abril, Reguladora das Bases de Réxime Local, abriuse un período de información pública por espacio de 30 días para a presentación de reclamacións e suxerencias. Transcurrido o prazo sen haberse presentado reclamación enténdese definitivamente adoptado o acordo ata entón provisional. A presente Ordenanza entrará en vigor no prazo de quince días dende a súa publicación no BOPP e contra a mesma únicamente cabe recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar dende o día seguinte ao da publicación da presente Ordenanza no Boletín Oficial da Provincia de Pontevedra (artigos 10.1. b e 46.1 da Lei 29/1998, do 13 de xullo, Reguladora da Xurisdicción Contencioso-administrativa) 1.- O presente regulamento ten por obxecto regular as actividades relacionadas co funcionamento do Punto Limpo de Cambados, as súas instalacións, elementos e mobiliario.2.- A titularidade e competencia do Punto Limpo é municipal e estará regulado de acordo ás disposicións legais que existen sobre a materia. Para a explotación do mesmo, o concello poderá acudir a calquera das formas de xestión directa ou indirecta establecidas na lexislación vixente. Ós efectos da presente regulamentación enténdese por: 1.- PUNTO LIMPO: É unha instalación onde se efectúa, previamente seleccionados, a recepción transitoria e acumulación de certos tipos de residuos domiciliarios que pola súa natureza non son obxecto habitual do servizo ordinario de recollida de residuos sólidos urbanos. Constitúe, por tanto, un sistema de recollida selectiva, sendo un centro de recepción, almacenaxe, selección e valoración dos residuos municipais que non teñen canalización de recollida diaria, nin domiciliaria. En ningún caso se trata dun vertedoiro, senón dun lugar de almacenaxe temporal dos residuos, para ser posteriormente trasladados a outros lugares a través de transportistas e xestores autorizados.2.- RESIDUOS RECICLABLES: Aqueles materiais que poden ser reutilizados ou reciclados como materias primas, para que mediante un proceso, se obteña un produto distinto ou igual ao orixinal.3.- PROVEEDOR: Persoa natural ou xurídica que fai entrega dos residuos reciclables no Punto Limpo. Os obxectivos principais do Punto Limpo de Cambados son: 1. O concello de Cambados adquire a titularidade dos residuos entregados polo provedor, que destinará á súa eliminación, valoración e/ou reciclaxe.2. En relación cos residuos admitidos no punto limpo o concello, nos supostos que estime conveniente, poderá celebrar acordos ou convenios con empresas privadas acreditadas como xestores autorizados que por razón da súa magnitude, capacidade técnica e económica resulten beneficiosos para a prestación e xestión do servizo. Para a utilización do Punto Limpo de Cambados terase en conta que: 1. Só se admiten residuos xerados por particulares e previamente clasificados polo usuario.2. Prohíbese a entrada de residuos de orixe industrial. As actividades industriais deberán xestionar os seus propios residuos a través de xestores autorizados pola Comunidade Autónoma de Galicia.3. O persoal responsable do Punto Limpo controlará a procedencia, natureza e cantidade dos residuos depositados.4. O Concello colaborará coa Dirección Xeral de Calidade e Avaliación Ambiental para os estudos e seguimento do nivel de concienciación dos cidadáns e do uso que se está a facer do Punto Limpo, enviando relacións periódicas do volume de cada tipo de residuo recollido no mesmo e destino ó que se envía. No Punto Limpo admitiranse exclusivamente os seguintes tipos de residuos de orixe doméstico.1.—Residuos comúns: 2.—Residuos especiais: 3.—Residuos non admisibles: Non son admisibles no Punto Limpo do Concello de Cambados os que se relacionan a continuación: Para a recollida de residuos admisibles no Punto Limpo, estes deberán entregarse de acordo co seguinte: 1. Papel e cartón: as caixas de cartón deberanse abrir e comprimir para reducir o volume dos residuos. Así mesmo, o papel deberase presentar en bolsas ou caixas cerradas para evitar o seu esparcemento.2. Vidro, fluorescentes e cristais varios: este tipo de residuos deberán acondicionarse de tal xeito que se evite a súa rotura e poida ocasionar riscos de seguridade para as persoas encargadas da súa manipulación.3. Pilas: deberanse separar os diferentes tipos de pilas, ben sexa de botón, salinas ou alcalinas.4. Terras e entullos: debido á natureza destes residuos, deberanse presentar en sacos ou bolsas de plástico cerrados de 25 quilos como máximo.5. Aceites vexetais, pinturas e vernices: presentaranse en garrafas ou botellas de plástico, tomando as medidas necesarias para evitar derrames e non mesturándoos con aceites de maquinaria, motores de vehículos ou de características diferentes.6. Plásticos: presentaranse libres de restos orgánicos e debidamente pregados para reducir o seu volume.7. Poda e restos vexetais: na medida do posible a rama non excederá da medida de 1m.8. Frigoríficos e electrodomésticos con CFC: entregaranse sen que se produza a rotura do circuito de refrixeración. Establécese unha limitación das cantidades admisibles para determinados tipos de residuos e por cada particular ao día do seguinte xeito: Se a capacidade do Punto Limpo se vira comprometida o Concello pode establecer, durante o período de tempo imprescindible, limitacións para os tipos de residuos que non se limita a súa cantidade a depositar na táboa anterior.1. Para que o servizo que se presta no Punto Limpo sexa o correcto, é necesario que os usuarios aporten os residuos previamente separados e os depositen nos contadores específicos para cada fracción.2. Tódalas entregas por parte dos usuarios serán anotadas polo encargado nun Libro de Rexistro para o control interno no que constarán: 3. Así mesmo, o responsable do Punto Limpo anotará no Libro de Rexistro os seguintes datos: 4. Todos os datos quedan, en todo caso, sometidos ás normas xenerais de protección de datos persoais, sen que os mesmos poidan ser utilizados para outros fins que non sexan os propios do servizo.5. Regularmente enviarase un informe á Dirección Xeral de Calidade e Avaliación Ambiental no que se dará conta dos datos consignados no Libro de Rexistro.6. Antes de proceder ao depósito do residuo ou residuos, cada usuario deberá declarar no posto de control o contado do que quere entregar, co fin de realizar un control de orientación de vertido e estatístico. O responsable do centro, tendo en conta a carga declarada e a lista de residuos admisibles indicará a súa aceptación ou rexeitamento. Os usuarios do Punto Limpo deberán seguir as indicacións da/o operaria/o do centro. O encargado do Punto Limpo supervisará as operacións de depósito dos residuos para comprobar que se depositan de forma axeitada e non se encontran mesturados con residuos tóxicos e perigosos. Tamén se efectuará unha inspección sistemática e visual en todos aqueles colectores de residuos líquidos.7. O usuario accederá á zona de acumulación onde depositará os residuos no seu correspondente colector.8. Os transportistas que realicen os portes dos residuos tamén deberán seguir as indicacións da/o operaria/o do centro, que supervisará os seus labores e recibirá un certificado de que realizaron a recollida dos diferentes residuos e que teñen a licencia para realizar ese traslado.9. No punto limpo só se poden depositar os residuos mencionados no artigo 6.10. O encargado do Punto Limpo poderá rexeitar aqueles residuos que pola súa natureza ou volume non poidan ser admitidos de acordo co presente regulamento.11. No caso de resultar que non se efectuara a recollida, se o usuario solicitase un lugar de depósito ou tratamento, o Concello poderá recomendar algún.12. Os residuos depositados no Punto Limpo pasarán a ser propiedade do Concello de Cambados.13. Antes de que os colectores se atopen cheos de residuos, os operarios do Punto Limpo darán aviso aos xestores ou transportistas designados para a retirada e traslado dos residuos ás diferentes instalacións de reciclaxe ou centros de eliminación, en tanto non existan instalacións para a súa reciclaxe.14. As instalacións do Punto Limpo deben permanecer en boas condicións de hixiene e salubridade pública. Para o que, os operarios deben controlar que o depósito de residuos se realice de xeito correcto, evitando a caída de residuos fora dos contadores e retirando calquera material que dificulte o tránsito dos vehículos e o depósito dos residuos.15. O Punto Limpo estará equipado de acordo ao risco intrínseco da actividade de almacenamento coas instalacións de protección de incendios que corresponda ao tamaño da instalación e segundo as características fixadas na normativa. Deberán adoptarse as medidas necesarias para evitar calquera tipo de accidente e os materiais e equipos deberán cumprir coas prescricións legais.16. Para a retirada de residuos perigosos deberá atoparse nas instalacións do Punto Limpo un técnico do Concello.1. O destino final dos residuos admitidos polo Punto Limpo será xestionado polo concello segundo indique a lexislación vixente e da forma máis axeitada dependendo da natureza dos residuos. O destino final dos residuos poderá ser modificado polo Concello sempre que con elo se melloren as condicións de reciclaxe e/ou tratamento dos mesmos.2. Os residuos tóxicos e perigosos cederanse a un xestor autorizado, previo documento de aceptación dos mesmos. O transporte de residuos tóxicos e perigosos realizarase por un transportista autorizado e inscrito no Rexistro de Transportistas de Residuos Perigosos.1. O Punto Limpo prestará os seus servizos de recollida conforme a un horario prefixado que se poñerá en coñecemento de todos os usuarios polos medios oportunos.2. O Concello de Cambados poderá, no seu caso, establecer mediante a correspondente ordenanza o pago dunha taxa ou prezo público pola utilización do Punto Limpo. Prohíbense os seguintes aspectos: 1) Depositar residuos non permitidos por esta norma.2) Depositar mesturas aos diferentes residuos.3) Depositar residuos fóra do colector específico.4) Depositar cantidades de residuos superiores ás admisibles por esta norma.5) Ocultar residuos de carácter perigoso dentro de bolsas ou sacos.6) Abandonar residuos de calquera tipo na porta das instalacións.7) Calquera tipo de incineración de residuos dentro do punto limpo.8) Fumar dentro das instalacións. Calquera incumprimento das normas do presente Regulamento considerarase unha infracción que se tipificarán de acordo coa natureza do acto en leves e graves.1.—Consideraranse infraccións leves: a) Entregar residuos non procedentes de domicilios particulares, salvo o relativo a entullos orixinados en obras menores. b) Depositar calquera outro tipo de residuos de orixe domiciliario que non se encontre establecido na presente ordenanza. c) Depositar mesturados os diferentes residuos. d) Depositar residuos fora do contedor específico.2.—Consideraranse infraccións graves. a) Ocultar e depositar residuos de carácter perigoso dentro de bolsas ou sacos. b) Abandonar residuos de calquera tipo na porta das instalacións.1.—Os usuarios que efectúen infraccións leves estarán na obriga de restituír o dano causado, podendo impoñerse unha multa de ata 300 euros.2.—Os usuarios que cometan infraccións graves estarán na obriga de restituír o dano causado, podendo impoñerse unha multa de ata 750 euros.3.—As sancións graduaranse atendendo a: a) Grao de intencionalidade. b) Gravidade do dano producido. c) Grao de malicia, participación e beneficio obtido. d) Irreversibilidade do dano producido. e) Categoría do recurso afectado f) Natureza do residuo. g) Reincidencia. h) Perigo para a saúde e integridade das persoas, animais ou bens. A promulgación futura de normas con rango superior ao deste Regulamento que afecten ás materias reguladas no mesmo determinará a aplicación automática daquelas e a posterior adaptación do regulamento no que fora necesario. O presente Regulamento entrará en vigor unha vez se publique integramente o seu texto no Boletín Oficial da Provincia e logo de que transcorra o prazo de quince días ao que fai referencia a Lei 7/1985 de 2 de abril. En Cambados, a 13 de setembro de 2016.—A Alcaldesa, Fátima Abal Roma.